
             REPUBLIKA HRVATSKA

VUKOVARSKO-SRIJEMSKA ŽUPANIJA

              OPĆINA BODGANOVCI

                   OPĆINSKO VIJEĆE

Bana J. Jelačića 1
32 000 BOGDANOVCI 

tel./fax: (032) 576-903

KLASA:
  363-01/21-01/06
   

URBROJ:   2196/03-01/03-21-07
Bogdanovci, 08.07.2021. godine

Na temelju članka 36. Zakona o koncesijama (NN 69/2017), članaka 44. i 45. Zakona o komunalnom gospodarstvu (NN 68/2018, 110/2018, 32/2020) te članka 29. Statuta Općine Bogdanovci („Službeni vjesnik Vukovarsko-srijemske županije“ br. 4/21), Općinsko vijeće Općine Bogdanovci j na svojoj 2. sjednici, održanoj dana 08.07.2021. godine, donijelo je sljedeću
O D L U K U

o davanju koncesije za obavljanje dimnjačarskih poslova na području općine Bogdanovci
Članak 1.

Koncesija za obavljanje dimnjačarskih poslova na području Općine Bogdanovci daje se gospodarskom subjektu
DIMNJAČARSKO-USLUŽNI OBRT EKO-DIM, 
Vlasnik Hrvoje Horvat; 
Ljudevita Gaja 1C, Vinkovci, 
OIB: 55232200465
Članak 2.

Godišnja naknada za koncesiju u ovom postupku utvrđuje se kao postotak (10%) od ukupno ostvarenog godišnjeg prihoda od djelatnosti koja je predmet ovog postupka (dimnjačarske usluge na području Općine Bogdanovci). 
Naknada za koncesiju naplaćivati će se dvomjesečno u iznosu od 10% (deset posto) od ukupno ostvarenog dvomjesečnog prihoda koncesionara od djelatnosti koja je predmet ovog postupka (dimnjačarske usluge na području Općine Bogdanovci). 
Članak 3.

Ukupni iznos cijena dimnjačarskih poslova prema krajnjem korisniku utvrđuje se u iznosu od 6.864,80 HRK bez PDVa, odnosno 8.581,00 HRK sa PDV-om, pri čemu je iznos PDV-a 1.716,20 HRK.
Članak 4.

Koncesija se daje na razdoblje od 5 (pet) godina.

Koncesija se daje za cijelo područje Općine Bogdanovci.

Članak 5.

Sastavni dio ove Odluke čini Zapisnik o pregledu i ocjeni ponuda u postupku dodjele koncesije za obavljanje dimnjačarskih poslova na području Općine Bogdanovci (KLASA: 363-01/21-01/06, URBROJ:  2196/03-01/03-21-06 od 18.06.2021. godine).
Članak 6.

Sukladno članku 54. stavak 1. Zakona o koncesijama, ugovor o koncesiji ne može se sklopiti prije isteka razdoblja mirovanja, koje iznosi 15 dana od dana dostave odluke o davanju koncesije svakom ponuditelju. Razdoblje mirovanja primjenjuje se i u slučaju zaprimanja samo jedne ponude.

Članak 7.

Ova Odluka stupa na snagu dan nakon objave u Službenom Vjesniku Vukovarsko-srijemske županije i objavit će se na standardnom obrascu Obavijesti o dodjeli koncesije u EOJN RH.

O b r a z l o ž e n j e
Općina Bogdanovci provela je postupak davanja koncesije za obavljanje dimnjačarskih poslova na području Općine Bogdanovci.

Odlukom Općinskog načelnika imenovano je Stručno povjerenstvo za provedbu postupka davanja koncesije za obavljanje dimnjačarskih poslova na području Općine Bogdanovci.

Slijedom navedenog, u EOJN RH pod rednim brojem 2021/S 01K-0018332 na standardnom obrascu 01K, dana 07.05.2021. objavljena je Obavijest o namjeri davanja koncesije za obavljanje dimnjačarskih poslova na području Općine Bogdanovci. Nadalje, u EOJN RH pod rednim brojem 2021/S 02K-0020129 na standardnom obrascu 02K, dana 21.05.2021. objavljena je Obavijest o ispravku Obavijesti o namjeri davanja koncesije.
U otvorenom roku od 33 dana za dostavu ponuda pristigla je 1 (jedna) ponuda, i to slijedećeg ponuditelja:

DIMNJAČARSKO-USLUŽNI OBRT EKO-DIM, 
Vlasnik Hrvoje Horvat; 
Ljudevita Gaja 1C, Vinkovci, 
OIB: 55232200465
Analiza i pregled ponude prikazani su u Zapisniku o pregledu i ocjeni ponuda u postupku dodjele koncesije obavljanja dimnjačarskih poslova na području Općine Bogdanovci, koji je sastavni dio ove Odluke. 

Obzirom da je ponuditelj DIMNJAČARSKO-USLUŽNI OBRT EKO-DIM (Vlasnik Hrvoje Horvat, Ljudevita Gaja 1C, Vinkovci, OIB: 55232200465), ponuditelj koji ispunjava sve uvjete propisane dokumentacijom za nadmetanje sukladno kriterijima za odabir najpovoljnije ponude, odlučeno je kao u članku 1. ove Odluke.

UPUTA O PRAVNOM LIJEKU

Državna komisija za kontrolu postupaka javne nabave nadležna je za rješavanje o žalbama u vezi s postupkom davanja koncesije. Žalba se izjavljuje Državnoj komisiji za kontrolu postupaka javne nabave,10 000 Zagreb, Koturaška cesta 43/IV.
 Žalba se dostavlja isključivo u pisanom obliku neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH. Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno Naručitelju. 
Uz dostavu žalbe Državnoj komisiji, žalitelj je obvezan primjerak žalbe dostaviti i davatelju koncesije, i to u primjerenom roku za žalbu. 
Žalba se izjavljuje Državnoj komisiji u pisanom obliku u roku od deset dana od dana primitka odluke o davanju koncesije, u odnosu na postupak pregleda, ocjene i odabira ponude.
            Predsjednik Općinskog vijeća
            Marijan Gelo. dr. vet.med
Dostaviti:

1. EOJN RH

